Anthony Stewart. Anthony Kelvin Stewart () (1992-yil 18-sentyabrda tugʻilgan) — angliyalik professional futbolchi. Anthony Stewart Shotlandiya Premer-ligasi vakili „Aberdeen“ futbol klubida himoyachi sifatida oʻynaydi. Faoliyati. Anthony Stewart „Wycombe Wanderers“ futbol klubining yoshlar jamoasida tarbiyalangan. 2011-yilda Anthony Stewart klub bilan oʻzining birinchi professional shartnomasini imzolashga muvaffaq boʻlgan. Anthony Stewart klub safidagi idebyut oʻyinini 2012-yil 14-yanvarda „Preston North End“ futbol klubiga qarshi uchrashuvda oʻtkazgan. Shundan soʻng Anthony Stewart oʻzining navbatdagi oʻyinini „Stevenage“ futbol klubi bilan boʻlib oʻtgan uchrashuvda oʻtkazgan. Keyin Anthony Stewart „Carlisle“ futbol klubi bilan 1:1 hisobidagi durang oʻyinda ham maydonga tushgan. Anthony Stewartning asosiy jamoa oʻyinchisi sifatida paydo boʻlishi Birinchi liga jamoalari „Charlton“, „Colchester“ va „Stevenage“ futbol klublari tomonidan qiziqish bildirilgan vaqtga toʻgʻri kelgan. Anthony Stewart 2014-yil noyabr oyida „Crewe Alexandra“ futbol klubi safiga ijara asosida qoʻshilgan. 2015-yilning yanvarida Anthony Stewart „Crewe“ klubi bilan mavsum oxirigacha amal qiladigan qisqa muddatli shartnoma imzolagan. 2015-yil 26-iyunda, 2014—2015-yilgi mavsum oxirida „Crewe“ futbol klubini tark etganidan soʻng, Anthony Stewart yana ikki yillik shartnoma asosida „Wycombe Wanderers“ futbol klubi safga qoʻshilgan. 2020-yil 13-iyul kuni Anthony Stewart „Wycombe Wanderers“ klubi uchun birinchi golni Wembley stadionida „Oxford United“ futbol klubiga qarshi EFL Birinchi liga pley-off finali bahsidagi uchrashuvda kiritishga muvaffaq boʻlgan. 2022-yil 22-iyun kuni Anthony Stewart Shotlandiya Premer-ligasi vakili "Aberdeen" futbol klubi bilan 2 yillik shartnoma imzolagan. 2022-yil 8-iyulda „Aberdeen“ klubi menejeri Jim Goodwin Anthony Stewart klub sardori lavozimini egallashini eʼlon qilgan.